Návrh na zloženie delegácie Slovenskej republiky 
na 31. zasadnutí Konferencie Organizácie Spojených národov pre výživu a poľnohospodárstvo – FAO a Svetovom potravinovom summite päť rokov neskôr

	Návrh na zloženie delegácie Slovenskej republiky vychádza z odborných možností a stanovených kontaktov v spolupráci SR s FAO a jej bližšej konkretizácie v rámci Rámcového programu spolupráce SR v rokoch 2000 a 2001 a je v súlade s III. článkom Základného textu – ústavy FAO. 

Vedúci delegácie Slovenskej republiky: 

Pavel Koncoš, minister pôdohospodárstva SR

Alternát vedúceho delegácie SR
Jozef Mikloško, mimoriadny a splnomocnený veľvyslanec SR v Ríme

Členovia: 

Milan Pakši, stály predstaviteľ SR pri FAO, WFP, radca, Veľvyslanectvo SR v Ríme

Viktor Borecký, riaditeľ odboru zahraničných vzťahov, Ministerstvo pôdohospodárstva SR

Ivan Surkoš, riaditeľ odboru OSN a odborných organizácií v systéme OSN – OSNO, 
         Ministerstvo zahraničných vecí SR

Iveta Trusková, vedúca odboru hygieny výživy, Štátny zdravotnícky ústav SR, Ministerstvo 
   zdravotníctva SR – úsek Hlavného hygienika SR

Barbara Hellebrandtová, národná výkonná tajomníčka pre spoluprácu SR s FAO z odboru 
     zahraničných vzťahov, Ministerstvo pôdohospodárstva SR

Milan Kováč, národný tajomník pre pokračovanie aktivít Svetového potravinového summitu, 
           riaditeľ Výskumného ústavu potravinárskeho

Smernica
na postup delegácie Slovenskej republiky 
na 31. zasadnutí Konferencie Organizácie Spojených národov pre výživu a poľnohospodárstvo – FAO a Svetového potravinového summitu päť rokov neskôr
2.-13. novembra 2001 v Rimini a v Ríme, Talianskej republike

Delegácia Slovenskej republiky na 31. zasadnutí Konferencie FAO a Svetovom potravinovom summite päť rokov neskôr bude sledovať tieto ciele: 

1.	Informovať o súčasnej situácii v poľnohospodárstve a výžive a o hlavných strategických zámeroch slovenského poľnohospodárstva, potravinárstva a lesníctva.

2.	Vyjadriť stanovisko a informovať o postojoch Slovenskej republiky v realizácii Akčného plánu Svetového potravinového summitu v súlade s národným zapojením – postoje, názory prerokovať vo vystúpení vedúceho delegácie SR a v rámci celosvetovej diskusie pri okrúhlych stoloch.

3.	Zaujať stanovisko k aktivitám, realizácii a programu FAO v rokoch 1998-1999 ako aj k Hodnotiacej správe o činnosti FAO v roku 2001. 

4.	V rámci Programu práce a rozpočtu na roky 2002-2003 podporiť návrhy, odporúčania, ktoré smerujú a napomáhajú k riešeniu problémov súvisiacich s výživou a hladom, širšiemu uplatňovaniu záujmov členských štátov s prechodnou ekonomikou (Countries in Transition).

5.	Zvýrazniť a oceniť význam technickej spolupráce FAO so SR. Ponúknuť podporu účasti slovenských odborníkov, národných vedecko-výskumných inštitúcií, univerzít na medzinárodných programoch, projektoch FAO a v spolupráci na spoločných programoch s ostatnými medzinárodnými organizáciami. Získavať informácie aj pre budúce širšie zapojenie slovenských odborníkov v programoch a projektoch aktívnej rozvojovej pomoci. 

6.	Podľa regionálnych konzultácií podporovať odporúčania, ktoré smerujú k efektívnejšej práci a účinnému zabezpečovaniu náplne programu FAO a jeho financovania. 

7.	Vo voľbách na nezávislého predsedu Rady FAO postupovať podľa medzinárodno-politických záujmov SR v súlade s Koncepciou zahraničnej politiky SR s prioritnou voľbou európskeho kandidáta. 

8.	Deklarovať členstvo SR v otvorených výboroch Rady FAO na roky 2002-2003 a hľadať možnosti a podporu pri obsadzovaní postov v jednotlivých výboroch, pracovných komisiách, skupinách slovenskými odborníkmi v ďalších rokoch